b'\n_START_ARTICLE_\nS\xc3\xa4rkisalon vaakuna\n_START_PARAGRAPH_\nS\xc3\xa4rkisalon vaakuna oli S\xc3\xa4rkisalon kunnan tunnus. Sen ankkuri viittaa kunnan sijaintiin rannikolla ja siell\xc3\xa4 harjoitettuun talonpoikaispurjehdukseen. Simpukankuoret kuvastavat jo keskiajalta saakka harrastettuun kalkinlouhintaan._NEWLINE_Vaakunan selitys on \xe2\x80\x9dvihre\xc3\xa4ss\xc3\xa4 kent\xc3\xa4ss\xc3\xa4 kultainen ankkuri, jonka molemmin puolin saatteena hopeinen simpukka.\xe2\x80\x9d Vaakunan on suunnitellut Olof Eriksson, ja S\xc3\xa4rkisalon kunnanvaltuusto hyv\xc3\xa4ksyi sen kokouksessaan 19. huhtikuuta 1956. Sis\xc3\xa4asiainministeri\xc3\xb6 vahvisti vaakunan k\xc3\xa4ytt\xc3\xb6\xc3\xb6n 17. hein\xc3\xa4kuuta samana vuonna._NEWLINE_Vaakuna j\xc3\xa4i ep\xc3\xa4viralliseksi kotiseutuvaakunaksi 2009, kun S\xc3\xa4rkisalon kunta yhdess\xc3\xa4 Halikon, Kiikalan, Kiskon, Kuusjoen, Muurlan, Perni\xc3\xb6n, Perttelin ja Suomusj\xc3\xa4rven kanssa liittyiv\xc3\xa4t osaksi Salon kaupunkia.'